钦定古今图书集成/明伦汇编/氏族典/第175卷 > 钱芹
## 钦定古今图书集成/明伦汇编/氏族典/第175卷 > 钱芹

按《明外史姚善传》：“善知苏州府，好折节下士，敬礼隐
士钱芹辈。以月朔会学宫，迎芹上座，请质经义。芹曰：
‘此非今所急也’。善悚然起问，芹乃出一册书授善，遂
去。视之皆守御策。时燕兵已南下，善荐芹于朝，署行
军断事。芹字继忠，少好奇节，元末干诸将不遇。洪武
初，辟大都督府掾，从中山王出北平，至大漠，还，解职。”
家居二十年，甘贫乐道。以善荐，起从李景隆北行，遣
入奏事，道病卒，年七十三。福王时，赠光禄少卿。